Gregorius episcopus servus servorum Dei, venerabili fratri archiepiscopo Senonensi salutem et apostolicam benedictionem. Dilecti filii abbas et conventus Vallis lucentis Cisterciensis ordinis nobis humiliter supplica[ve]runt ut eis apud grangiam sua que Cervins dicitur construendi capellam licentiam concedere dignaremur. Volentes igitur tibi deferre qui loci diocesanus existis fraternitati tue per apostolica scripta mandamus quatinus eisdem postulata concedas sine juris prejudicio alieni. Datum Lateranum X° kalendas aprilis pontificatus nostri anno primo.